﻿ LOCUINŢELE SOCIALE ÎN ROMÂNIA – O ANALIZĂ DE ANSAMBLU MONICA CONSTANTINESCU, MARIANA DAN Studiul porneşte de la o întrebare simplă: ce se întâmplă cu cei care au nevoie de o locuinţă şi, dintr-un motiv sau altul, nu posedă resursele necesare pentru a-şi asigura una. Întrebarea noastră are ca referinţă categoria celor mai săraci membri ai societăţii, cei cărora veniturile nu le permit accesarea unei scheme de creditare, nu posedă surplusul constant necesar economisirii şi nu îşi pot permite închirierea unei locuinţe de pe piaţa liberă. Interesul nostru nu se îndreaptă către răspunsurile individuale (strategiile de confruntare cu sărăcia şi soluţiile la problema locativă), ci către răspunsul pe care statul îl oferă, specific, în cadrul politicii de locuire. Nu ne propunem o analiză integrată a pachetului de măsuri care au drept obiectiv combaterea sărăciei şi efectul acestora asupra problemei locuirii. Este absolut evident că măsurile de politică socială/asistenţă socială îndreptate spre segmentul defavorizat influenţează modalitatea în care aceştia găsesc soluţii global, la diversele probleme cu care se confruntă. Lipsa unei locuinţe şi imposibilitatea asigurării uneia pot avea însă efecte mult prea grave asupra vieţii individului/familiei confruntate cu această problemă pentru a nu „merita” o atenţie specială şi un răspuns specific. Recunoscând implicit gravitatea lipsei unei locuinţe/unei locuinţe adecvate, în cazul segmentului sărac, statul român a adoptat în 1996 o măsură specifică ce vizează tocmai rezolvarea/limitarea problemei. Locuinţa socială, atribuită din fondul de stat, cu chirie subvenţionată ar trebui să asigure, cel puţin o perioadă limitată de timp, până la depăşirea unui prag de venituri, o locuinţă decentă celui/celor aflaţi în imposibilitatea de a-şi asigura una. Analiza porneşte de la lămurirea termenului de „locuinţă socială”, aşa cum este instituit de lege. Prima parte a materialului prezintă conţinutul şi adresabilitatea măsurii, precizând instituţiile implicate şi modalităţile de alocare a resurselor necesare punerii ei în aplicare. Conform legislaţiei româneşti în vigoare, orice persoană aflată într-o situaţie de precaritate a veniturilor (situate sub minimul garantat) poate solicita consiliului local al localităţii de domiciliu închirierea unei locuinţe, la un preţ subvenţionat. În măsura disponibilităţilor locale, solicitantul poate primi o astfel de locuinţă pe o perioadă limitată. Ocuparea unei locuinţe sociale este dependentă de stocul de locuinţe sociale disponibile la un moment dat în timp, la nivel local. Dreptul instituit prin lege nu devine efectiv decât în măsura CALITATEA VIEŢII, XVI, nr. 1–2, 2005, p. 87–100 88 MONICA CONSTANTINESCU, MARIANA DAN 2 în care consiliile locale au în administrare astfel de locuinţe şi pot subvenţiona din fonduri proprii chiria beneficiarilor. Cea de-a doua parte a materialului încearcă să analizeze tocmai capacitatea autorităţilor locale, ţinând cont de stocul de locuinţe de care dispun, de a oferi, celor care nu dispun de mijloacele necesare asigurării unei locuinţe, accesul la o locuinţă socială. Două tipuri de informaţii au fost utilizate, în acest scop: date de sondaj la nivel naţional în mediul urban şi informaţie calitativă culeasă în şase oraşe din judeţele Prahova şi Teleorman. Analiza pune în evidenţă, în primul rând, confuzia care însoţeşte în acest moment termenul de „locuinţă socială” în România. Existenţa mai multor categorii de locuinţe aflate în proprietatea statului, oferite spre închiriere şi ocupate de populaţie aparţinând, în majoritate, segmentului sărac, aflate sub incidenţa unor seturi legislative diferite creează confuzie în clasificarea locuinţelor ca locuinţe sociale. Neclaritatea clasificării locuinţelor se reflectă în probleme de culegere a datelor şi, cumulată cu lipsa oricărei preocupări de a colecta informaţie despre locuinţe sociale, ridică probleme majore în analiza măsurii. Chiar în aceste condiţii, informaţia cantitativă, dublată de cea calitativă confirmă, cel puţin la nivelul mediului urban, o slabă capacitate a autorităţilor locale de a răspunde în mod adecvat (sau, în unele cazuri, a răspunde) necesităţilor segmentului sărac din punctul de vedere al locuirii. CE SE ÎNŢELEGE PRIN „LOCUINŢĂ SOCIALĂ” Termenul „locuinţă socială” este consacrat în legislaţia românească de apariţia Legii Locuinţei (114 din octombrie 1996). Articolul 2, alineatul c al actului normativ amintit defineşte termenul: Locuinţă socială – Locuinţă care se atribuie cu chirie subvenţionată unor persoane sau familii, a căror situaţie economică nu le permite accesul la o locuinţă în proprietate sau închirierea unei locuinţe în condiţiile pieţei. (Legea 114/1996, Art. 2, litera c). De o locuinţă socială pot beneficia persoane sau familii care au …un venit mediu net lunar realizat în ultimele 12 luni sub nivelul venitului net lunar pe familie, pentru care se acordă ajutor social potrivit legii, majorat cu 10% (L114/1996, art. 42, alin 1) şi care nu: a) deţin în proprietate o locuinţă; b) au înstrăinat o locuinţă după data de 1 ianuarie 1990; c) au beneficiat de sprijinul statului în credite şi execuţie pentru realizarea unei locuinţe; d) deţin, în calitate de chiriaş, o altă locuinţă.(L114/1996, art. 48). Limitărilor legate de venit şi celor de statut (prezent sau anterior) de proprietar sau chiriaş al unei locuinţe li se adaugă o serie de recomandări legate de categoriile cărora măsura li se adresează cu precădere: 3 LOCUINŢELE SOCIALE ÎN ROMÂNIA 89 tinerii căsătoriţi care au fiecare vârsta de până la 35 de ani, tinerii proveniţi din instituţii de ocrotire socială şi care au împlinit vârsta de 18 ani, invalizii de gradul I şi II, persoanele handicapate, pensionarii, veteranii şi văduvele de război, 1 , republicată, şi ai Decretului-lege beneficiarii prevederilor Legii nr. 42/1990 2 , republicat… (L114/1996, art. 43). nr. 118/1990 Specificarea art. 43 alte persoane sau familii îndreptăţite lasă consiliilor locale libertatea de a stabili, în funcţie de problemele locative specifice, şi alte categorii de beneficiari. De altfel, consiliile locale stabilesc anual criteriile şi ordinea de prioritate, în funcţie de care se realizează repartiţia locuinţelor sociale, în condiţiile respectării prevederilor Legii 114. Normele de aplicare a Legii-Hotărâre nr. 1275 privind aprobarea Normelor metodologice pentru punerea în aplicare a prevederilor Legii locuinţei nr. 114/1996, aduc, patru ani mai târziu, noi specificări legate de criteriile de eligibilitate (Hotărârea 1275 a fost publicată în Monitorul Oficial nr. 690 din 12/22/2000): …La stabilirea criteriilor se va ţine seama de prevederile art. 42 şi 43 din lege. În cadrul fiecărui criteriu, la stabilirea ordinii de prioritate se vor avea în vedere: a) condiţiile de locuit ale solicitanţilor; b) numărul copiilor şi al celorlalte persoane care gospodăresc împreună cu solicitanţii; c) starea sănătăţii solicitanţilor sau a unor membri ai familiilor acestora; d) vechimea cererilor. (H 1275/2000). Responsabilitatea pentru aplicarea măsurii este atribuită consiliilor locale care controlează şi răspund de fondul de locuinţe sociale situate pe teritoriul unităţilor administrativ teritoriale respective. (L 144/1996, art. 38, alin. 2). Pentru a-şi constitui un stoc de locuinţe sociale, consiliile locale puteau opta pentru cele două variante prevăzute de lege: fie construirea de noi locuinţe, pe domeniul public al unităţii administrativ teritoriale, fie reabilitarea unor construcţii existente. Constituirea stocului de locuinţe sociale trebuia/trebuie să aibă în vedere reglementările legate de calitatea locuinţei prevăzute în lege (L 114/1996, Anexa 1): locuinţele nou construite trebuie să respecte cerinţele minimale de suprafaţă şi dotări, iar cele reamenajate, cel puţin pe cele de dotări. Fondurile pentru punerea în aplicare a măsurii vizează, pe de o parte, resursele locale, fonduri cu destinaţie specială de la bugetul central (prin bugetul MLPAT şi orice alte resurse care pot fi atrase la nivel local sau central (donaţii, contribuţii ale persoanelor fizice sau agenţilor economici). (L 144/1996, art. 50). Prin prevederile legale în vigoare, consiliul local al unităţii administrativ- teritoriale are statutul de proprietar al locuinţelor sociale, iar relaţia sa cu beneficiarii măsurii este definită în termenii proprietar – chiriaş. 1 Decret-Lege nr. 118 din 30 martie 1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945. 2 Lege nr. 42 din 18 decembrie 1990 pentru cinstirea eroilor-martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din Decembrie 1989. 90 MONICA CONSTANTINESCU, MARIANA DAN 4 Locuinţele sociale sunt repartizate spre închiriere, de către consiliile locale, celor care îndeplinesc criteriile de eligibilitate, pe o perioadă de cinci ani, cu o rată subvenţionată a chiriei, care variază în funcţie de venitul beneficiarului (chiria percepută nu poate depăşi 10% din venitul net lunar pe familie, calculat pentru ultimele douăsprezece luni, indiferent de valoarea reală a chiriei). În cazul în care chiriaşul nu respectă condiţiile prevăzute în contractul de închiriere (stipulate în legea locuinţei, art. 24) sau venitul mediu net lunar pe familie, realizat în doi ani fiscali consecutivi, depăşeşte cu peste 20% nivelul minim prevăzut la art. 42 din prezenta lege, iar titularul contractului de închiriere nu a achitat valoarea nominală a chiriei în termen de 90 de zile de la comunicare (art. 46), contractul se poate rezilia. Chiriaşul unei locuinţe sociale are obligaţia de a anunţa primarului orice modificare a venitului net al familiei, în termen de 30 de zile, fapt ce atrage după sine recalcularea chiriei percepute. El nu poate subînchiria locuinţa, nu poate transmite dreptul obţinut unei alte persoane/familii şi nu poate schimba destinaţia spaţiului pe care îl ocupă (abaterile se sancţionează cu rezilierea contractului şi recuperarea eventualelor daune). Pentru a beneficia de atribuirea unei locuinţe sociale, orice persoană se poate adresa primăriei unităţii teritorial-administrative pe raza căreia are domiciliul. În baza ierarhiei de prioritate a criteriilor, fundamentată pe lege şi aprobată prin hotărârea consiliului local, solicitanţilor le este aprobată şi repartizată, în măsura stocului disponibil, o locuinţă socială. 3 LOCUINŢE SOCIALE – REALITATEA EFECTIVĂ Analiza a fost ghidată, în această a doua parte, de ideea de a realiza o evaluare a situaţiei locuinţelor sociale, în mediul urban. Intenţia noastră a fost de a vedea în ce măsură există resursele necesare punerii în practică a măsurii şi care este gradul de acoperire al nevoii de locuinţe sociale. Prima problemă cu care ne-am confruntat este lipsa datelor referitoare la locuinţe sociale în cadrul anchetelor organizate la nivel naţional. Distincţia mult prea generală cu care operează Institutului Naţional de Statistică în înregistrarea informaţiei asupra proprietăţii locuinţei: locuinţă proprietate de stat/publică; locuinţă privată nu permite nici un fel de concluzii legate de categoriile subsumate termenului emblematic „locuinţă proprietate de stat/ publică” în care se înscriu şi 4 . locuinţele sociale 3 Metodologia cercetării şi sursele de date utilizate în prezentul articol sunt descrise în articolul introductiv publicat în acest număr „Diagnoza locuirii: locuirea în condiţii precare şi persoanele fără adăpost în România”. 4 „Manualul personalului de recensământ”, ghidul de instrucţiuni pentru recenzorii participanţi la Recensământul Populaţiei şi Locuinţelor din martie 2002, recomandă înregistrarea categoriei „proprietate de stat”: „...în cazul locuinţelor aflate în administrarea primăriilor, a ministerelor şi a altor organe centrale din sectorul public, precum şi unităţilor din subordinea acestora, inclusiv locuinţe sociale, de serviciu, locuinţe declarate monument istoric” (Manualul Personalului de Recensământ, INS, 2001: 21). În aceeaşi manieră este înregistrată forma de proprietate şi în cazul fişei localităţii. 5 LOCUINŢELE SOCIALE ÎN ROMÂNIA 91 În lipsa datelor agregate la nivelul tuturor localităţilor din România (cum ar fi putut furniza Fişa localităţii sau Recensământul populaţiei şi gospodăriilor 2002), date ce puteau fi prelucrate secundar, analiza s-a bazat pe utilizarea răspunsurilor la 56 din chestionarul adresat primăriilor din mediul urban, în cadrul trei itemi cercetării cantitative realizate de ICCV în 2004 şi pe informaţie calitativă rezultată 7 . Prin chestionarul amintit s-a cerut primăriilor tuturor din cercetarea calitativă oraşelor din România precizarea numărului de locuinţe sociale pe care le au în administrare. Din cele 225 de oraşe care au răspuns solicitării, 220 ( 97,8%) au oferit informaţii referitoare la locuinţele sociale, dar aproape jumătate (48,9%) nu au raportat nici o astfel de locuinţă în administrare (pentru o ilustrare a tuturor răspunsurilor, vezi Anexa E2). Situaţia pare să fie specifică oraşelor mici (sub 20 000 de locuitori), care reprezintă 80% din oraşele care nu au locuinţe sociale. Încercarea de a obţine o măsură independentă de mărimea oraşului (prin raportarea la numărul total de locuinţe permanente înregistrate de Recensământul Populaţiei şi Locuinţelor, în 2002) conduce la un rezultat greu de explicat. Valoarea indicatorului acoperă o plajă largă de valori, de la un surprinzător 126,12‰ în cazul oraşului Negreşti din judeţul Vaslui, până la 0,09‰, în cazul oraşului Alba Iulia din judeţul Alba. Jumătate dintre oraşele care raportează locuinţe sociale au sub 3,62 locuinţe sociale la 1 000 de locuinţe în 2002 (sau sub 32 de locuinţe sociale). Prezentarea grafică a răspunsurilor (grafic G1) sugerează inexistenţa oricăror regularităţi în numărul de locuinţe sociale, raportat la mărimea oraşului. Nu numai că numărul locuinţelor nu creşte, aşa cum era de aşteptat cu mărimea oraşului, dar din fiecare tip de oraş (mic, mare, mijlociu) pot fi regăsite localităţi cu câteva locuinţe sociale sau localităţi care se apropie de numărul maxim înregistrat la nivel naţional. Explicaţia unei asemenea reprezentări ar putea face, mai degrabă, trimitere la o problemă de măsurare/înregistrare a datelor, decât la „realitatea locuinţelor sociale”. Întrebarea inclusă în chestionar nu putea însă ridica 8 probleme şi nici nu există motive să ne îndoim că la nivelul primăriilor nu ar exista o astfel de informaţie. Studiile de caz sugerează însă că există o problemă în modalitatea de catalogare a diferitelor tipuri de locuinţe proprietate de stat aflate în administrarea primăriei, în special în cazul locuinţelor nevândute încă din fondul locativ de stat şi în cazul caselor naţionalizate, aflate încă în administrarea statului. Diferenţele mari între oraşe este probabil să includă ca sursă de variaţie confuzia pe care cele două elemente definitorii ale locuinţei sociale (proprietate de stat oferită cu chirie subvenţionată/mică segmentului sărac) o induc, prin raportarea la alte categorii de locuinţe aflate în administrarea aceleiaşi instituţii: consiliul local. 5 A se vedea itemii V4, V5, V6 din Anexa A1 – chestionarul cercetării, în articolul introductiv „Diagnoza locuirii: locuirea în condiţii precare şi persoanele fără adăpost în România”. 6 Pentru o prezentare a studiului bazat pe chestionar vezi Anexa E1. 7 Întreaga analiză este bazată pe date referitoare la cele 225 de oraşe care au completat chestionarul. Chiar dacă în text sunt utilizate formulări cu caracter de generalitate, materialul vizează strict aceste oraşe, fără a avea pretenţii de reprezentativitate la nivel naţional (vezi şi Anexa E2). 8 A se vedea Anexa A1, itemul V4, articolul introductiv. 92 MONICA CONSTANTINESCU, MARIANA DAN 6 Grafic G1 Numărul locuinţelor sociale (date ICCV, 2004), în funcţie de numărul locuinţelor permanente înregistrate de Recensământul Populaţiei şi Locuinţelor 9 (date INS, 2002) la nivel de oraş, pe categorii de oraşe 500 400 300 200 Locuinte sociale Locuinţe sociale Categorii orase Categorii oraşe 100 oraş mare oras mare oraş mijlociu oras mijlociu oraş mic 0 oras mic 120000100000800006000040000200000 Locuinţe permanente Locuinte permanente Cele două tipuri de locuinţe sunt, în general, ocupate de persoane/familii situate, mai degrabă, în segmentul sărac (nu au avut resursele necesare pentru a-şi achiziţiona locuinţa de stat, în ciuda preţurilor, care au fost extrem de avantajoase, un timp, sau pentru a se muta dintr-o locuinţă care a fost deja retrocedată), iar chiriile practicate sunt, în egală măsură, inferioare pieţei libere. Funcţia pe care aceste două tipuri de locuinţe o joacă este, în multe cazuri, similară locuinţei sociale şi probabil din acest motiv, o serie de primării le includ, atunci când raportează cifrele, în categoria locuinţelor sociale. Statutul acestor categorii de locuinţe este însă sensibil diferit, accesul la locuinţă (condiţiile de acces), condiţiile contractuale între chiriaşi şi primărie, termenii contractuali sunt/ar trebui să fie diferiţi şi sunt reglementaţi prin măsuri legislative distincte. Informaţiile referitoare la numărul locuinţelor sociale din mediul urban pare să ne conducă spre două concluzii: 9 Am utilizat următoarea categorizare: oraş mic (sub 20 000 locuitori); oraş mijlociu (între 20 000 şi 99 999 locuitori), oraş mare (peste 100 000 locuitori). Datele utilizate pentru înscrierea oraşelor în categorii sunt cele furnizate de Recensământul Populaţiei şi Gospodăriilor (INS, 2002). 7 LOCUINŢELE SOCIALE ÎN ROMÂNIA 93 1. Este absolut evident că, într-un număr semnificativ de cazuri, inexistenţa nici unei locuinţe sociale, sau existenţa unui număr extrem de mic (una, două locuinţe), nu permit nici măcar aplicarea măsurii. 2. Există o problemă de aplicare a măsurii, prin confuzia pe care termenul de „locuinţă socială” o ridică. Nu este vorba aici de o definire neclară prin intermediul legislaţiei, ci de existenţa altor locuinţe cu acelaşi proprietar, aflate în administrarea aceleiaşi instituţii, care au ajuns, în timp, să răspundă aceleiaşi nevoi (nevoi de locuinţă a segmentului sărac), deşi statutul lor este reglementat distinct. Vom încerca discutarea fiecăreia dintre aceste concluzii într-un spaţiu mai larg. Datele prezentate până acum sugerează că, în momentul actual, în România, în mediul urban cel puţin, măsura care sprijină populaţia săracă în asigurarea unei locuinţe nu poate fi aplicată, din cauza lipsei locuinţelor disponibile pentru acest scop. De ce o astfel de situaţie? Răspunsurile fac, credem noi, trimitere la modalitatea în care măsura a fost concepută şi aplicată. Legea 114, care introduce în România măsura locuinţei sociale, stipulează în mod foarte clar modalitatea în care, începând cu 1996, fondul de locuinţe sociale se constituie la nivel local. Primăriile aveau/au două posibilităţi: fie să construiască, din fonduri primite cu destinaţie specială, locuinţe noi, fie să reamenajeze locuinţe/clădiri deja existente. Nici una dintre cele două variante nu par a fi fost aplicate cu „succes” de primării. De ce nu au apărut locuinţe sociale nou construite? Răspunsul la această întrebare trebuie, probabil, căutat în istoria politicii de locuire pe care statul român a promovat-o după 1989, când construcţia de locuinţe din fonduri publice a cunoscut un ritm accentuat 10 de descreştere. Analize în domeniu pun în evidenţă slaba investiţie în construcţia de locuinţe din bani publici şi orientarea fondurilor, prioritar, către finalizarea construcţiilor deja începute înainte de 1989. Nu am reuşit să intrăm în posesia unor date care să specifice fondurile alocate pentru construcţia de locuinţe sociale. Este clar însă că nivelul investiţiilor în acest sector a fost extrem de scăzut. Spre exemplu, în cadrul celor şase oraşe incluse în studiul ICCV bazat pe metode calitative, numai două posedă locuinţe sociale nou construite (tabelul nr. 1). Tabelul nr. 1 Locuinţe sociale nou construite, în oraşele incluse în studiul bazat pe metode calitative Judeţ Oraş inclus în studiu Număr locuinţe sociale nou construite Ploieşti 150 Prahova Câmpina 0 Urlaţi 0 Alexandria 0 Teleorman Roşiorii de Vede 20 Zimnicea 0 10 Adrian Nicolae Dan (1999), România şi politica ei de locuire în contextul Europei de Est şi al Uniunii Europene, în Cătălin Zamfir (coordonator), Politici Sociale în România: 1990 – 1998, Editura Expert, Bucureşti; Adrian Nicolae Dan (2003), Politica locuirii, condiţiile de locuit şi impactul lor asupra calităţii vieţii în România, teză de doctorat, Universitatea din Bucureşti. 94 MONICA CONSTANTINESCU, MARIANA DAN 8 Normele de construcţie specificate în lege (anexa 1 a Legii 114), care prevăd respectarea unor standarde minime de confort al locuinţei pot fi considerate un factor în plus care contribuie la ridicarea preţului de construcţie pentru locuinţele sociale. În condiţiile unei investiţii reduse şi a costurilor ridicate, devine de înţeles situaţia în care aproape 50% dintre oraşele incluse în studiu nu au în administrare locuinţe sociale. Totuşi, legea prevede o a doua modalitate de constituire a unui fond de locuinţe sociale. La nivel local, primăriile pot lua decizia reamenajării unor construcţii existente/disponibile şi, prin respectarea standardelor minime de dotare, le pot transforma în locuinţe sociale. Măsura normativă nu specifică însă şi nici nu conţine vreo recomandare în privinţa clădirilor care pot fi utilizate în acest scop. Ce clădiri aveau/au primăriile la dispoziţie? Studiile noastre de caz îndreaptă răspunsurile spre două tipuri de clădiri: locuinţele rămase în fondul locativ de stat şi căminele de nefamilişti. Primăria din oraşul Alexandria, judeţul Teleorman a recurs la prima soluţie (caseta nr. 1). Caseta nr. 1 Constituirea fondului de locuinţe sociale. Alexandria – Teleorman Ce îmi puteţi spune despre fondul de locuinţe sociale deţinut şi administrat de Primărie. Există un astfel de stoc de locuinţe sociale? Da, în prezent în oraşul Alexandria există un număr de 142 de locuinţe sociale aflate în administrarea Primăriei, dintre care 102 au fost date în folosinţă, iar 40 vor fi date în folosinţă în luna aprilie a anului acesta. Cum a fost constituit acest fond de locuinţe sociale? Vă vorbeam mai devreme despre faptul că, în anumite zone foarte sărace ale oraşului, cei care locuiau în acele locuinţe s-au mutat, în căutarea unei locuinţe mai bune. În aceste circumstanţe, ne-am trezit cu blocuri întregi de apartamente părăsite de chiriaşi. Aceste locuinţe au fost transformate în anii următori în birouri şi închiriate anumitor firme şi societăţi comerciale care aveau nevoie de sediu. De asemenea, trebuie precizat că majoritatea locuinţelor sociale din fondul Primăriei se regăsesc în această zonă. Ele au fost construite, iniţial, ca şi cămine pentru nefamilişti (confort 2 şi 3), pe parcurs au devenit birouri şi apoi au primit destinaţia de locuinţe sociale. În ceea ce priveşte compartimentarea lor, ele dispun de una sau două camere, baie cu WC şi chiuvetă şi un hol mic care este amenajat, în majoritatea cazurilor, pentru a ţine loc de bucătărie. Deci aceste locuinţe au fost reabilitate şi transformate în locuinţe sociale. Da, au fost transformate în locuinţe sociale. Există şi locuinţe sociale construite nou? Nu, tot stocul este format din locuinţe reabilitate de Primărie. (Interviu, Primăria Alexandria) Dacă această posibilitate există, atunci cum se justifică numărul mare al localităţilor care nu au recurs nici la această metodă? Răspunsul se înscrie într-o raţionalitate nu greu de ghicit. În primul rând, numărul locuinţelor preluate de primării din fondul locativ de stat a fost/este scăzut şi, mai mult decât atât, în momentul preluării nu erau libere (ci ocupate de chiriaşi). Chiar în cazul celor 9 LOCUINŢELE SOCIALE ÎN ROMÂNIA 95 eliberate în decursul timpului, soluţionarea cererilor de locuinţe prin repartizarea unei locuinţe din fondul locativ permitea o mai mare libertate de a alege chiriaşii (indiferent de statutul lor în momentul repartiţiei), de a le acorda fără chirie subvenţionată, fără obligaţii de verificare a veniturilor şi fără obligaţia reamenajării. De ce ar fi ales primăria soluţia cheltuirii unor resurse, când problema putea fi rezolvată fără a investi? Pe termen scurt, dacă cererea a fost soluţionată, se poate spune, desigur, că, finalmente, rezultatul este acelaşi. Problema este că locuinţele sociale sunt destinate unui segment clar-definit de lege, iar repartizarea unei locuinţe se face în limita stocului disponibil, pe baza evaluării situaţiei solicitantului, în virtutea unor criterii. În măsura în care repartiţia se face din fondul locativ de stat, toate restricţiile de repartiţie sunt în puterea de decizie a primăriei. Mai mult decât atât, dispare unul dintre aspectele esenţiale ale intenţionalităţii măsurii: locuinţa socială este o modalitate de a sprijini segmentul sărac de populaţie pentru o perioadă limitată, dobândirea capacităţii de a-şi procura o locuinţă de pe piaţa privată (evaluată pe baza testării veniturilor) fiind, în mod firesc, urmată de ieşirea de sub incidenţa ajutorului din partea statului. De ce introducerea legii 114 nu a fost însoţită de reglementări legate de fondul locativ de stat şi nu au fost utilizate locuinţele aflate încă în proprietatea statului pentru constituirea unui fond de locuinţe sociale rămâne o întrebare pentru care este greu de găsit un răspuns. Cea de-a doua soluţie (mai degrabă ca intenţionalitate) identificată de echipa de cercetare ICCV, în cadrul studiul de teren, a fost cea a preluării unor cămine de nefamilişti şi transformarea lor în locuinţe sociale. Locuinţe aparţinând întreprin- derilor socialiste, cu un grad scăzut de confort, destinate, de regulă, tinerilor necă- sătoriţi, veniţi din alte localităţi, căminele de nefamilişti au devenit, în multe cazuri, concentrări de sărăcie/sărăcie extremă. Preluarea şi reamenajarea acestui tip de clădiri a depins/depinde foarte mult de contextul local (capacitatea primăriei de a negocia cu proprietarul întreprinderii/disponibilitatea acestuia din urmă de a oferi locuinţele la un preţ acceptabil). Situaţia de la Roşiorii de Vede (judeţul Teleorman) este o ilustrare a unui eşec de preluare a acestui tip de clădire, de către primărie (caseta nr. 2). Caseta nr. 2 Constituirea fondului de locuinţe sociale. Roşiorii de Vede – Teleorman Primăria, instituţia căreia se adresează cei mai mulţi dintre chiriaşii căminelor de nefamilişti, pentru rezolvarea situaţiei lor locative, a încercat achiziţionarea unuia dintre imobile. Nu s-a reuşit ajungerea la un acord asupra preţului de achiziţionare, iar intenţia de achiziţionare a căminelor a fost, cel puţin pentru moment, abandonată. (Note de interviu A5 – Primăria Roşiorii de Vede). Ceea ce par să sugereze interviurile cu reprezentanţii primăriilor din cele şase oraşe şi situaţiile locuinţelor aflate în proprietatea primăriilor este că, pe de o parte, 96 MONICA CONSTANTINESCU, MARIANA DAN 10 măsura construirii sau amenajării locuinţelor sociale s-a bucurat de un sprijin financiar scăzut din fonduri de la bugetul central (pentru construcţia lor), iar soluţiile efective pentru constituirea unui fond de locuinţe sociale au depins, în mod esenţial, de disponibilitatea administraţiei locale de a-şi orienta eforturile în această direcţie, în funcţie de priorităţi, fără o reglementare unitară la nivel naţional. Cum reuşesc, în aceste condiţii, primăriile să soluţioneze cererile de locuinţe sociale? Am încercat să răspundem acestei întrebări prin introducerea în chestionarul adresat primăriilor a două întrebări referitoare la numărul cererilor înregistrate şi numărul cererilor soluţionate pentru locuinţe socială. Modalitatea în care sunt înregistrate şi soluţionate cererile, conform legislaţiei în vigoare, ridică probleme speciale de măsurare. Atâta vreme cât soluţionarea unei cereri nu este imediată, iar în repartizarea locuinţelor, vechimea cererii este un criteriu de atribuire a unei locuinţe (Hotărârea 1275/2000), am optat, chiar cu riscul de a obţine o rată mare a non-răspunsurilor, pentru solicitarea numărului de cereri înregistrate/soluţionate în ultimii 15 ani (după 1989) (Anexa A1, item V5 şi V6). Din cele 225 de oraşe cuprinse în studiu, 17,8% nu au răspuns întrebării referitoare la numărul de cereri, iar 36,4% nu au furnizat informaţii referitoare la numărul de cereri soluţionate. Cele 141 de localităţi care au oferit date, atât pentru numărul de cereri cât şi pentru numărul de cereri, soluţionate sunt distribuite inegal, din acest punct de vedere, de la zero cereri soluţionate (patru oraşe: Călimăneşti, Comarnic, Huşi, Bârlad), până la un procent de soluţionare completă a cererilor (Glimboca, Făurei, Vascău, Piatra Olt), cu o medie de 236,9 cereri soluţionate la 1 000 cereri depuse, la nivel de oraş. După cincisprezece ani, capacitatea primăriilor de rezolvare a cererilor de locuinţe sociale este destul de scăzută dacă ţinem seama de faptul că jumătate dintre primăriile care au răspuns întrebărilor noastre soluţionează sub 165 cereri din 1 000 depuse. Am încercat să vedem în ce măsură creşterea numărului de locuinţe sociale la nivelul unei localităţi este asociată cu un număr crescut de cereri soluţionate. Aşteptările noastre s-au dovedit neconforme cu realitatea (Grafic G2). Graficul G2 pare, mai degrabă, să confirme discuţia pe care o prezentam anterior referitoare la confuzia pe care termenul de „locuinţă socială” o implică în România şi la utilizarea altor tipuri de locuinţe (în special din fondul locativ de stat) pentru atribuirea de locuinţe solicitanţilor de locuinţă socială. Probabil că, aşa cum studiile de caz sugerează, soluţionarea cererilor de locuinţe sociale nu vizează exclusiv fondul de locuinţe sociale, ci recurge la fondul locativ de stat. Totuşi, nici în acest caz nu există o relaţie de variaţie între numărul cererilor soluţionate şi apartamentele aflate încă în proprietatea statului, în 2002. Dacă ne-am aştepta ca oraşele cu un număr mai mare de locuinţe aflate încă în proprietatea statului să fie asociate cu un număr mai mare de solicitări de locuinţe rezolvate, în realitate, lucrurile nu par să stea deloc aşa (vezi graficul G3). Singura 11 LOCUINŢELE SOCIALE ÎN ROMÂNIA 97 Grafic G2 Numărul cererilor de locuinţă soluţionate, la 1 000 de cereri depuse, în funcţie 11 (date ICCV, 2004) de numărul locuinţelor sociale la nivel de oraş, pe categorii de oraşe 1200 1000 800 600 400 200 Categorii oraşe Categorii orase oraş mare oras mare 0 Cereri de locuinţe soluţionate la 1 000 cereri depuse Cereri de locuinte solutionate la 1000 cereri depuse oraş mijlociu oras mijlociu oraş mic oras mic -200 5004003002001000-100 Locuinţe sociale regularitate care poate fi bănuită din reprezentarea grafică prezentată (graficul G3) pare a fi o oarecare scădere a capacităţii de rezolvare a cererilor de locuinţe, pe măsură ce dimensiunea oraşului creşte, în ciuda unei creşteri concomitente a numărului locuinţelor aflate în proprietatea statului (deci, presupunem noi, a posibilităţilor de 12 ). Dependenţa de contextul local şi de soluţiile găsite de soluţionare a cererilor fiecare primărie în parte pare extrem de accentuată. Informaţia de factură calitativă confirmă acest lucru. În primul rând, interviurile cu funcţionari din cadrul primăriilor pun în evidenţă faptul că înregistrarea de cereri pentru o locuinţă se face sporadic şi mulţi solicitanţi sunt descurajaţi să le depună. Lipsa unui stoc de locuinţe şi a 11 Am utilizat următoarea categorizare: oraş mic (sub 20 000 locuitori); oraş mijlociu (între 20 000 şi 99 999 locuitori), oraş mare (peste 100 000 locuitori). Datele utilizate pentru înscrierea oraşelor în categorii sunt cele furnizate de Recensământul Populaţiei şi Gospodăriilor (INS, 2002). 12 Reamintim că modalitatea de înregistrare a formei proprietăţii locuinţei utilizată de INS, include în categoria „locuinţe proprietate de stat” orice tip de locuinţă aflată în proprietate publică: locuinţe nevândute din fondul locativ de stat, locuinţe sociale, locuinţe de urgenţă, locuinţe de serviciu, locuinţe de protocol, locuinţe naţionalizate aflate încă în proprietatea statului. Am presupus, în conformitate cu ceea ce sugerează studiile calitative din cele şase oraşe, deşi acest lucru este discutabil, că cea mai mare parte a locuinţelor proprietate de stat sunt locuinţele aflate în administrarea primăriei (a căror utilizare este închirierea). 98 MONICA CONSTANTINESCU, MARIANA DAN 12 oricărui control/planificări transformă depunerea unei cereri, în afirmarea unei nevoi mai degrabă, fără ca cineva să poată preciza dacă şi când va exista o şansă ca cererea respectivă să-şi găsească soluţie. În condiţiile în care nu există, pentru moment, locuinţe disponibile şi nici nu se ştie dacă sau când vor exista, primăriile par a manifesta un dezinteres justificat pentru evaluarea situaţiei solicitantului. Investiţia de efort în a clarifica dacă o persoană care depune o cerere este sau nu îndreptăţită la obţinerea unei locuinţe sociale nu îşi găseşte sens, atâta vreme cât o locuinţă disponibilă poate să apară peste câteva luni, peste câţiva ani sau nimeni nu ştie când, iar dacă va apărea, va trebui realizată o nouă evaluare a situaţiei solicitantului. Grafic G3 Numărul cererilor de locuinţe soluţionate, la 1 000 de cereri depuse (date ICCV, 2004), în funcţie de numărul locuinţelor proprietate de stat înregistrate de Recensământul Populaţiei 13 şi Locuinţelor (INS, 2002, la nivel de oraş, pe categorii de oraşe) 1100 1000 900 800 700 600 500 400 300 200 Categorii orase Categorii oraşe 100 oraş mare oras mare Cereri de locuinţe soluţionate la 1 000 cereri depuse Cereri de locuinte solutionate la 1000 cereri depuse 0 oraş mijlociu oras mijlociu -100 oraş mic oras mic 80006000400020000-2000 Locuinţe proprietate de stat Modalitatea defectuoasă de planificare şi punere în aplicare (pornind de la constituirea fondului de locuinţe sociale) transformă această măsură, mai degrabă, în afirmarea unei intenţii de sprijinire a segmentului sărac în găsirea unei locuinţe, decât într-o măsură efectivă. 13 Am utilizat următoarea categorizare: oraş mic (sub 20 000 locuitori); oraş mijlociu (între 20 000 şi 99 000 locuitori), oraş mare (peste 100 000 locuitori). Datele utilizate pentru înscrierea oraşelor în categorii sunt cele furnizate de Recensământul Populaţiei şi Gospodăriilor (INS, 2002). 13 LOCUINŢELE SOCIALE ÎN ROMÂNIA 99 CONCLUZII Introdusă în anul 1996, măsura locuinţelor sociale viza constituirea unui fond de locuinţe care să sprijine, pe o perioadă limitată de timp, segmentul sărac de populaţie în asigurarea unei locuinţe/ locuinţe decente. Analiza pe care o propunem, centrată pe mediul urban, a încercat să evalueze modalitatea în care măsura funcţionează, la opt ani de la instituire. Informaţia referitoare la locuinţe sociale este rezultatul unui studiu al ICCV, datele cantitative fiind dublate de informaţie calitativă în măsură să ilustreze situaţiile concrete din teren. Studiul converge către concluzia că slaba alocare a resurselor financiare către construcţia de locuinţe din fonduri publice, costul ridicat al locuinţelor (care trebuie să respecte normele minimale specificate de lege), corelate cu neprecizarea nici unei soluţii sau recomandări de utilizare a clădirilor deja existente la nivel local au condus, în timp, la o situaţie care face, practic, imposibilă aplicarea măsurii, într-un număr ridicat de localităţi urbane, prin inexistenţa unui stoc de locuinţe sociale. Lipsa de specificare a statutului locuinţei sociale, prin raportare la alte tipuri de locuinţe aflate în administrarea primăriilor (locuinţe rămase nevândute din fondul locativ de stat, case naţionalizate, locuinţe de urgenţă etc.) creează probleme serioase în modalitatea de evaluare a măsurii şi a efectelor sale şi lasă un spaţiu larg de decizie autorităţilor locale, creând confuzie asupra măsurii în sine. Dependenţa accentuată a modalităţii de aplicare a măsurii (de la înregistrarea cererii până la constituirea fondului de locuinţe sociale) de contextul local lasă puţin loc pentru interpretări, la nivel global, asupra eficacităţii locuinţelor sociale. Anexe Anexa E1 Studiul asupra locuirii, bazat pe chestionar, în urban Procent din Număr oraşe Populaţie Procent totalul care au populaţiei urbană din total Număr Populaţie răspuns Tip oraş cuprinsă în populaţie urbane oraşe urbană chestionarului cuprinse în studiu urbană ICCV studiu Bucureşti (peste 1 1 921 751 16,80 – – – 1 000 000 locuitori) Oraşe mari (între 24 4 659 535 40,74 19 3 588 402 47,09 100 000 – 499 999 locuitori) Oraşe mijlocii 79 3 205 229 28,03 64 2 618 569 34,36 (între 20 000 – 99 999 locuitori) Oraşe mici (sub 161 1 650 221 14,43 142 1 413 255 18,55 20 000 locuitori) Total 265 11 436 736 100 225 7 620 226 100 Notă: Datele referitoare la numărul de oraşe şi populaţia oraşelor sunt date INS (Recensământul Populaţiei şi Gospodăriilor, 2002). 100 MONICA CONSTANTINESCU, MARIANA DAN 14 Anexa E1 Locuinţe sociale Număr oraşe Număr oraşe incluse în studiu incluse în studiu care au răspuns Număr care au răspuns Număr întrebării locuinţe întrebării locuinţe Judeţ Judeţ referitoare la sociale referitoare la sociale numărul raportate numărul raportate locuinţelor locuinţelor sociale sociale 11 60 1 0 Alba Hunedoara 8 42 4 63 Arad Ialomiţa 6 285 2 108 Argeş Iaşi 8 448 3 10 Bacău Ilfov 8 216 8 81 Bihor Maramureş Bistriţa 3 102 5 395 Mehedinţi Năsăud 4 393 9 470 Botoşani Mureş 10 85 4 200 Braşov Neamţ 4 452 7 407 Brăila Olt Caraş 9 172 13 162 Prahova Severin 3 0 4 77 Călăraşi Sălaj 6 162 9 854 Cluj Sibiu 10 403 8 599 Constanţa Suceava 4 70 5 182 Covasna Teleorman 5 231 7 341 Dâmboviţa Timiş 4 546 4 409 Galaţi Vaslui 3 108 9 179 Giurgiu Vâlcea 7 226 5 117 Gorj Vrancea Total oraşe = 220; Total locuinţe sociale raportate = 8 655. Sursa datelor: ICCV, 2004. 